A BIZOTTSÁG HATÁROZATA
(2007. március 7.)
a 2005/51/EK határozatnak a peszticidek és a környezetben tartósan megmaradó szerves szennyező anyagok által szennyezett talaj dekontaminálás céljára történő behozatalára engedélyezett időszak tekintetében történő módosításáról
(az értesítés a C(2007) 663. számú dokumentummal történt)
(2007/156/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 15. cikke (1) bekezdésére,
mivel:
(1)
A 2000/29/EK irányelvtől eltérve a dekontaminálás céljára peszticidek és a környezetben tartósan megmaradó szerves szennyező anyagok által szennyezett talaj behozatala tekintetében a 2000/29/EK tanácsi irányelv bizonyos rendelkezéseitől való átmeneti eltérés megállapításának a tagállamok számára történő engedélyezéséről szóló, 2005. január 21-i 2005/51/EK bizottsági határozat (2) az ENSZ Élelmezési és Mezőgazdasági Szervezetének (FAO) az elavult és nemkívánatos peszticidek megelőzésével és hasznosításával kapcsolatos programjában részt vevő tagállamok számára korlátozott időszakra engedélyezi az ilyen peszticidekkel szennyezett talaj behozatalát a Közösségbe veszélyes hulladékok égetését végző égetőműben történő kezelésre.
(2)
Mivel a program megvalósítása elhúzódik, meg kell hosszabbítani a 2005/51/EK határozattal engedélyezett azon időszakot, amely alatt a szennyezett talaj behozható.
(3)
A 2005/51/EK határozatot ezért ennek megfelelően módosítani kell.
(4)
Az e határozatban előírt intézkedések összhangban vannak a Növény-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/51/EK rendelet 1. cikkének második bekezdésében a „2007. február 28.” szavak helyébe a „2009. február 28.” szavak lépnek.
2. cikk
Ennek a határozatnak a tagállamok a címzettjei.
Kelt Brüsszelben, 2007. március 7-én.